Mária Jozefa Saská (1867 – 1944)

Mária Jozefa (; * 31. máj 1867, Drážďany, Nemecko† 28. máj 1944, Frasdorf) bola saská princezná, rakúska arcivojvodkyňa a matka posledného rakúskeho cisára Karola I.

 Životopis 
Narodila sa v Drážďanoch ako dcéra neskoršieho saského kráľa Juraja I. (* 1832† 1904) a Márie Anny (* 1843† 1884), dcéry portugalskej kráľovnej Márie II.

2. októbra 1886 sa vydala za arcivojvodu Otta Františka, synovca rakúskeho cisára Františka Jozefa I. Manželstvo nebolo šťastné, lebo svetáckemu a pôžitkárskemu Otovi sa jeho veľmi zbožná manželka nijako nepozdávala - posmešne ju nazýval „mníškou“ ​​a ponižoval ju svojimi škandálmi a milostnými aférami. Napriek tomu sa im narodili dvaja synovia. O oboch synov sa starala predovšetkým Mária Jozefa, lebo arcivojvoda Otto sa u svojej rodiny príliš nezdržiaval a roku 1906 zomrel v náručí svojej milenky na syfilis.

Za prvej svetovej vojny zriadila vo svojom viedenskom paláci Augarten lazaret, kde pomáhala ošetrovať ranených vojakov. V roku 1919 opustila spolu so svojím synom Karolom I. a jeho rodinou Rakúsko.

Zomrela na zámku Wildenwart v Bavorsku. Je pochovaná v kapucínskej krypte vo Viedni, po boku svojho manžela.
náhľad|Mária Jozefa v mladosti

 Potomkovia 
V manželstve s Otom Františkom sa narodili dvaja synovia:
 Karol I. (* 17. august 1887† 1. apríl 1922), posledný rakúsky cisár ∞ 1911 princezná Zita Bourbonsko-Parmská (* 9. máj 1892† 14. marec 1989)
 Maximilián Eugen (* 13. apríl 1895† 19. január 1952) ∞ 1917 princezná Františka z Hohenlohe-Waldenburg-Schillingsfürstu (* 1897† 1989) 

 Rodokmeň 

 Iné projekty 

 Externé odkazy 
 Maria Josepha Prinzessin von SachsenThe Peerage

 Zdroj 

Kategória:Wettinovci
Kategória:Arcivojvodkyne
Kategória:Osobnosti z Drážďan
Kategória:Dámy Radu kráľovnej Márie Lujzy
Kategória:Dámy Radu svätej Izabely
Kategória:Pochovaní v kapucínskej krypte vo Viedni